cyanic-selkie/wikianc huggingface dataset:
רוברט טומבס
ראשית הקריירה המשפטית והפוליטית
טומבס התקבל ללשכת עורכי הדין של ג'ורג'יה והחל לעסוק בעריכת דין ב-1830. הוא נכנס לפוליטיקה ונבחר לבית המחוקקים של ג'ורג'יה שם הוא כיהן בשנת 1838. לא עלה בידו להיבחר מחדש בשנה שלאחר מכן אך הוא נבחר שנה אחר כך וכיהן בשנים 1840 – 1841. לאחר תקופה קצרה נוספת שבה הוא לא נבחר, עלה בידו להיבחר שוב ב-1842 והוא כיהן בבית הנבחרים עד 1844. מזגו הנוח, נטייתו לאהבת הבילויים, והצלחתו בתחום המשפט, זיכו אותו בתשומת לב הולכת וגוברת ובהערצתם של בני ג'ורג'יה.
ב-1844 נבחר טומבס לבית הנבחרים של ארצות הברית, שם הוא נבחר מחדש מספר פעמים וכיהן עד 1853. ב-1852 בחרו בו חברי בית המחוקקים של ג'ורג'יה כנציג המדינה בסנאט. שם הצטרף טומבס לידידו הקרוב שכיהן גם הוא כסנאטור מטעם המדינה, אלכסנדר סטיבנס מקרופורדוויל שבג'ורג'יה. ידידותם התאפיינה בקשר אישי ופוליטי הדוק שהגדירה וביטאה ביעילות את מעמדה של ג'ורג'יה בסוגיות הלאומיות באותן שנים. מעמדו של טומבס, כמו זה של סטיבנס, עלה כתומך אדוק של זכויות המדינות והוא היה לחבר במפלגה הוויגית. לאחר שמפלגה זו התפרקה, סייע טומבס ביצירתה של "מפלגת האיחוד החוקתי" קצרת הימים בראשית שנות ה-50 של המאה ה-19.
כמו רוב הוויגים, ראה טומבס בטקסס כמדינה ה-28, אך הוא התנגד למלחמת ארצות הברית–מקסיקו. ההיסטוריון ויליאם תומפסון כתב שטומבס היה:
בעל עבדים
טומבס ואחיו גבריאל החזיקו בבעלותם מטעים גדולים והפעילו אותם תוך שימוש בעבדים אפרו-אמריקאים. טומבס הגדיל את מספר העבדים שבבעלותו האישית כאשר הונו גדל. ב-1840 היו בבעלותו שישה עבדים וב-1850 17 עבדים. ב-1860 היו בעלותו 16 עבדים באחוזתו שבמחוז וילקס ו-32 עבדים באחוזתו שבשטח של 3,800 אקרים ששכנה במחוז סטיוארט.
באותה שנה התגוררו טומבס ורעייתו ללא קרובי משפחה נוספים במחוז וילקס. במפקד האוכלוסין של אותה שנה נרשם שהוא היה בעל קרקעות בשווי של 200,000 דולר וערך נכסיו האישיים, כולל העבדים, הגיע לשווי של 250,000 דולר. אחד מעבדיו, גארלנד ה. וייט, נמלט זמן קצר לפני פרוץ מלחמת האזרחים. הוא היה לחייל וכומר בצבא האיחוד ב-1862. שאר העבדים באחוזותיו של טומבס שוחררו על ידי צבא האיחוד כאשר זה כבש את האזור הזה בג'ורג'יה.
מיוניוניסט לתומך הקונפדרציה
במהלך שנות ה-40 וה-50 של המאה ה-19, נאבק טומבס למצוא מכנה משותף בין המדיניות הלאומית לבין האינטרסים האישיים שלו. הוא התנגד לסיפוחה של טקסס, אך נשבע להגן על המדינה החדשה מרגע שהיא הצטרפה לארצות הברית בסוף 1845. הוא גם התנגד למלחמת ארצות הברית–מקסיקו, למדיניות של הנשיא פולק בנוגע לאורגון, למכסי ווקר של 1846 ולתנאי וילמוט שהוצעו לראשונה באותה שנה. בשיתוף עם אלכסנדר סטיבנס ועם האוול קוב הוא הגן על פשרת 1850 של הנרי קליי כנגד הדרומיים שדחפו לפרישה מהאיחוד כפתרון יחידי למתחים בנוגע לסוגיית העבדות. הוא גינה את ועידת נאשוויל, התנגד לתומכי הפרישה בג'ורג'יה וסייע להתוות את מצע ג'ורג'יה המפורסם. עמדתו במהלך שנות ה-50 הייתה פרגמטית. הוא סבר שרעיון הפרישה בלתי מעשי.
טומבס תמך בהרחבת העבדות אל הטריטוריות של קליפורניה וניו מקסיקו. הא התנגד לביטול העבדות בוושינגטון די. סי.. הוא הביע את דעתו שהטריטוריות היו רכוש משותף של כל אזרחי ארצות הברית ושהקונגרס חייב להבטיח יחס שווה הן לבעלי העבדים והן לאלו שלא החזיקו עבדים בבעלותם. עם יופרו זכויות הדרום, הכריז טומבס, "שחילוקי הדעות ישררו לעד".
בין השנים 1853 – 1861 כיהן טומבס כחבר הסנאט של ארצות הברית. הוא הצטרף באי-רצון למפלגה הדמוקרטית כאשר חוסר עניין בקרב המדינות האחרות חרצו את גורלה של מפלגת האיחוד החוקתי. טומבס תמך בחוק קנזס נברסקה של 1854, לכניסתה של קנזס כמדינת עבדות על פי חוקת לקומפטון ול"חוק האנגלי" שהציע העברת קרקעות פדרליות לקנזס בתמורה לקבלת חוקת לקומפטון על ידיה. עם זאת, אמונתו בגמישותה וביעילותה של הממשלה הלאומית לפתור את העימותים המפלגים דעכה ככל ששנות ה-50 התקרבו לסיומן.
טומבס נכח באולם הסנאט ב-22 במאי 1856 כאשר חבר הקונגרס פרסטון ברוקס הכה את הסנאטור צ'ארלס סאמר עם מקל. כאשר חבט ברוקס בסאמר, מנעו בעלי בריתו, לורנס קייט והנרי אדמונסון, מחברים אחרים בבית לבוא לעזרתו של סאמר, כשקייט כיוון אליהם אקדח כדי שיישארו במקומותיהם. סנאטור ג'ון ג'. קריטנדן ניסה להתערב והתחנן בפני ברוקס שלא יהרוג את סאמר. בשלב זה היה על טומבס להתערב לטובתו של קריטנדן, ולהתחנן בפני קייט לא לתקוף אף אחד שלא היה חלק מהעימות בין ברוק וסאמר, אף על פי שטומבס ציין גם הוא מאוחר יותר שאין לא שום עניין למנוע את תקיפת סאמר על ידי ברוקס והוא אף קיבל זאת.
ב-24 ביוני 1856 הגיש טומבס את הצעת החוק שנקראה על שמו שבה הוצע קיומה של ועידה חוקתית בקנזס על פי תנאים שהוכרו על ידי כמה מתנגדי עבדות כהוגנים. מהלך זה ציין את הוויתורים שנעשו על ידי הסנאטורים תומכי העבדות במהלך הוויכוח על קנזס. אך חוק זה לא התנה את אישור החוקה המוצעת של קנזס על ידי משאל עם, כפי שההצבעה על חוקת לקומפטון הראתה שהיא תנחל מפלה קשה.
ההיסטוריון ויליאם תומפסון מתייחס לטומבס כ"איש שהיה מרוחק מן העם בשל עושרו ושתלטנותו. אך מראהו המרשים והנאה, יכולותיו שלא היו מוטלות בספק והאומץ שהפגין בדיבורו, עשו רושם רב על בני ג'ורג'יה, שאפשרו לו לשמור על תפקידו ברמה הלאומית עד אשר מלחמת האזרחים השיבה אותו הביתה". על פי ההיסטוריון ג'ייקוב ס. קלאוסון, הוא היה "פוליטיקאי בעל דימוי של שור שהמיזוג של שנינותו החדה והטקט הפוליטי שלו, עוררו את קשת הרגשות המלאה מצד בוחריו ועמיתיו... הוא לא היה יכול לאזן את אישיותו ההפכפכה עם מיומנותו הפוליטית".
הפרישה
במערכת הבחירות לנשיאות ארצות הברית ב-1860 תמך טומבס בג'ון ברקינרידג'. ב-22 בדצמבר, זמן קצר לאחר בחירתו של הרפובליקני אברהם לינקולן, שלח טומבס מברק לג'ורג'יה שבו הוא הודיע ש"הפרישה ב-4 במרץ תרעם מהקלפיות כקולה המאוחד של ג'ורג'יה". ב-7 בינואר הוא נשא נאום פרידה בסנאט שבו הוא אמר: "אין אני חפץ בשוויון לשחורים, בשום אזרחות לשחורים, אנו לא רוצים שהגזע השחור ישפיל את הגזע שלנו וכאיש אחד אנו נפגוש אתכם על הגבול עם החרב ביד אחת ועם הלפיד ביד האחרת". הוא שב לג'ורג'יה, ויחד עם המושל ג'וזף בראון הוא הוביל את המאבק למען הפרישה מול אלכסנדר סטיבנס והרשל ג'ונסון שהתנגדו לה. השפעתו של טומבס הייתה גורם רב עוצמה שגרם לתמיכתם של הוויגים הוותיקים בפרישה מידית.
הקונפדרציה
בחירתו של ג'פרסון דייוויס כנשיא החדש של הקונפדרציה ניפצה את תקוותיו של טומבס להחזיק במשרה הרמה. בבחירות לנשיאות הקונפדרציה הוא הפסיד בשל הרגלי השתייה הבעייתיים שלו שהיו ידועים למנהיגי הקונפדרציה. טומבס לא ניחן בכישורים דיפלומטיים, אך דייוויס בחר בו כמזכיר המדינה של הקונפדרציה. הוא היה החבר היחידי בקבינט של דייוויס שהביע את התנגדותו לתקיפת פורט סאמטר.
לאחר שקרא את המכתב ששלח לינוקלן למושל קרוליינה הדרומית, אמר טומבס לדייוויס:
גנרל בצבא
תוך כמה חודשים מיום מינויו כחבר הקבינט, מצא עצמו טומבס מתוסכל, והתפטר מתפקידו כדי להתגייס לצבא הקונפדרציה. ב-19 ביולי 1861 הוא הוצב כבריגדיר גנרל ושירת כמפקד בריגדה בארמיית הפוטומק ולאחר מכן בדיוויזיה בפיקודו של דייוויד ר. ג'ונס בארמיית וירג'יניה הצפונית. הוא פיקד על כוחות במהלך מערכת חצי האי, קרבות שבעת הימים, מערכת וירג'יניה הצפונית ומערכת מרילנד. טומבס נפצע בידו בקרב אנטיאטם, שם הוא פיקד על ההגנה ההירואית על גשר ברנסייד.
ב-3 במרץ 1863 פרש טומבס מצבא הקונפדרציה. הוא שב לג'ורג'יה, שם הוא מונה כקולונל במיליציית הפרשים השלישית של ג'ורג'יה. בהמשך הוא שירת כבריגדיר גנרל וכשליש בדיוויזיית ג'ורג'יה של הגנרל גוסטבוס ו. סמית'. הוא מתח ביקורת קשה על דייוויס ועל ממשלת הקונפדרציה והתנגד לגיוס החובה ולהשעיית חוק הביאס קורפוס. בעיתונים הושמעו אזהרות שדבריו גובלים בבגידה. בקרב האחרון שהתנהל בקולומבוס, ג'ורג'יה פיקד טומבס על הכוח שהגן על הגשר העליון. עם תום המלחמה הוא נמלט לקובה ולאחר מכן לפריז, יחד עם פ.ג.ט. בורגארד וג'וליה קולוויט, רעייתו של גנרל אחר בצבא הקונפדרציה. הם ביקשו להימנע ממעצר וממשפט כמו שאר מנהיגי הקונפדרציה.
שנותיו האחרונות
רעייתו של טומבס שבה לג'ורג'יה בסוף 1866 לאחר מותה של בתם סאלי, האחרונה שנותרה בחיים. היא עזרה לחתנם האלמן בגידול ילדיהם הקטנים. טומבס התגעגע לאשתו ושב לג'ורג'יה ב-1867, אך סירב להגיש בקשת חנינה לנשיא. עד יומו האחרון הוא לא קיבל בחזרה את זכות ההצבעה ולא החזיק בשום משרה פוליטית.
אף על פי כן, פתח טומבס מחדש את משרד עורכי הדין שלו יחד עם חתנו דאדלי מ. דו'בוס, שאפשר לו להתפרנס. דו'בוס נבחר ב-1870 לבית הנבחרים של ארצות הברית מטעם המפלגה הדמוקרטית וכיהן שם תקופת כהונה אחת. בהדרגה השתקם מעמדו הפוליטי של טומבס בג'ורג'יה. הוא יזם את הוועידה החוקתית של ג'ורג'יה של 1877 והיה הדמות המובילה בה. באותה שנה נסוגו אחרוני הכוחות הצבאיים הפדרליים מהדרום. הוא פעל במיומנויות הפוליטית שלו ובמזגו שבעבר הקנו לו את המוניטין של אחד מהמנהיגים המשפיעים ביותר של ג'ורג'יה. הוא זכה לאהדת הציבור על התנגדותו למסילות הברזל ולהשקעת המדינה בהן.
מותו והנצחתו
1883 הייתה שנה שעמדה בסימן של אבדות אישיות עבור טומבס. אחריה הוא שקע בדיכאון ובאלכוהוליזם וכתוצאה מכך לקה בעיוורון. בתחילת חודש מרץ אותה שנה לקה חתנו, דאדלי מ. דו'בוס, בשבץ מוחי ומת. בעל בריתו הפוליטי משכבר הימים, סגן נשיא הקונפדרציה לשעבר ומושל ג'ורג'יה, אלכסנדר סטיבנס, מת גם הוא. בספטמבר הלכה לעולמה רעייתו ג'וליה. רוברט טומבס נפטר ב-15 בדצמבר 1885. הוא נטמן בבית הקברות רסטהייבן שבמחוז וילקס לצד אשתו, בתו, וחתנו. הוא הותיר אחריו את ארבעת נכדיו.
ביתו ואחוזתו במחוז וילקס נמצאים בבעלות המחלקה למשאבים טבעיים של ג'ורג'יה והם מחזיקים את ביתו שבעיר וושינגטון הסמוכה. ג'ורג'יה הקימה נקודת ציון היסטורית בקלארקסוויל שבמחוז האברשאם המציינת את המקום בוא עמד בית טומבס-בלאקלי, שטומבס רכש כמעון קיץ ב-1879 וחמש שנים מאוחר יותר מכר אותו לשופט בית המשפט העליון של ג'ורג'יה לוגן א. בלאקלי. בית זה עלה באש ב-1897.
על שמו של טומבס נקראו מחוז בג'ורג'יה, מחוז וילקין במינסוטה שבעבר נקרא מחוז טומבס, המחוז השיפוטי בג'ורג'יה ששולט על כמה מחוזות, העיירה טומסבורו בג'ורג'יה, מחנה טומבס בג'ורג'יה שם נערכו האימונים הבסיסיים של יחידת צנחנים במלחמת העולם השנייה, ו"האקדמיה הנוצרית על שם רוברט טומבס" בליונס, ג'ורג'יה.
בית מטבחיים
בית מטבחיים או בשמו הנוסף "משחטה" הוא מפעל לעיבוד בשר, אליו מביאים בעלי חיים המיועדים לאכילה, ממיתים אותם לצורך אכילתם, ובהמשך התהליך מנקים את הבשר, מפרקים אותו לחלקיו, עד לאריזתו ושיווקו לצרכן.
במשחטות כשרות שוחטים בעיקר פרות, עגלים, כבשים, תרנגולות ותרנגולי הודו. ישנן משחטות אחרות בהן ממיתים לאכילה גם בעלי חיים נוספים, כגון סוסים וגמלים.
התהליך
בתי המטבחיים נדרשים לפיקוח וטרינרי הדוק, למניעת הפצת חיידקים ומחלות כגון: אנתרקס, ברוצלוזיס, ספגת המוח ועוד בעיקר בבקר, ומחלות כמו שפעת העופות ועוד בעופות. לאחר הגעת בעל החיים לבית המטבחיים הוא נבדק על ידי וטרינר כדי לעמוד על מצב בריאותו.
לאחר הבדיקה בעל החיים מוכנס לתא ההמתה, שם הוא מומת. לאחר המתתו תולים את בעל החיים על אונקלים עד ליציאת כל הדם מגופו, משם ממשיכים להפשטת העור ולהוצאת האיברים הפנימיים. לאחר מכן ממשיך הבשר לשטיפה יסודית שלאחריה הוא מוכנס לקירור של 4°C למשך כיממה וממשיך לתהליכי הפירוק והעיבוד עד לאריזתו.
במקביל, האיברים הפנימיים הראויים לאכילת אדם נשטפים ונארזים, ואלו שאינם ראויים למאכל אדם משמשים לתעשיית מזון לבעלי חיים.
חלק מהבשר נמכר כבשר טרי, בצורה של חצי או רבע בהמה, אשר מגיע לקצב שממשיך בטיפול. חלק אחר עובר הקפאה בקור של 40°C- לפני שיווקו לצרכן.
השימושים השונים
תפוקת הבשר של המשחטה תלויה בדרך כלל בנפח הכולל של המקררים לאחסון הבשר, ולכן ברוב המשחטות קיימים שטחים נרחבים ביותר המשמשים לבתי קירור. בסך הכל כ-40% עד 45% מבעל החיים מיועד לאכילת אדם, עוד כ-30% מועבר לתעשיות שונות, והשאר הוא פסולת. החֵלב יכול לשמש לייצור ביודיזל או חימום שמן, העור והעצמות משמשים בין השאר לייצור ג'לטין וכן לתעשיית מזון לבעלי חיים.
איכות הסביבה
ברוב מדינות העולם המערבי ישנו פיקוח חמור על פינוי פסולת בתי המטבחיים באופן שלא יזיק לסביבה.
משחטות בישראל
המשחטות הכשרות בישראל כפופות למחלקת הכשרות הרבנית המקומית של האזור, ועליהן לתאם אל מול הרבנות הראשית מחלקת השחיטה את נוהלי הכשרות. לכל משחטה יש רב אחראי, והוא אמור למנות צוות של שוחטים ומשגיחים המפקחים על הכשרות במקום.
בישראל קיימים מספר רב של משחטות לעופות (פטם והודו), כגון: משחטת עוף העמק, עוף ירושלים וזוגלובק; ומספר מועט של משחטות לבקר וכבשים, כגון: משחטת תנובה בבית שאן ומשחטת סאלח דבאח ובניו בדיר אל אסד.
סביבת עבודה
על פי נתונים משנת 2016 של המוסד האמריקאי לבטיחות ובריאות בעבודה (OSHA), עובדי תעשיית הבשר ובתי מטבחיים בארצות הברית נמצאים בסיכון של פי 2.5 יותר מהממוצע הלאומי, להיפצע ולחלות בעבודה. מחקר שבחן נתונים מהשנים 1994–2002 בארצות הברית, מצא שככל שמספר העובדים בבתי מטבחיים עולה בקהילה מסוימת, כך עולה גם מספר המעצרים בקהילה זו על עבירות אלימות ומין.
מועדון החנונים
מוֹעֲדוֹן הַחְנוּנִים היא סדרת נוער ישראלית קומית שמשודרת בערוץ זום ב־HOT. העונה הראשונה צולמה בתחילת נובמבר 2013, עלתה לשידור ב־16 בפברואר 2014 והסתיימה ב־17 במרץ 2014. העונה השנייה החלה ב־6 בדצמבר 2015 ולצוות השחקנים הצטרפו אליאנה תדהר, דניאל ליטמן ועידו מוסרי.
בדצמבר 2015 יצא לאור, בהוצאת ידיעות אחרונות, הספר "מועדון החנונים – העולם על פי יותם" מאת מורן זלמה, המבוסס על דמויות הסדרה, אולם כולל עלילות חדשות. בדצמבר 2015 יצאה אפליקציית "מועדון החנונים", הכוללת הצצה לפרקים, מאחורי הקלעים ושיחות עם שחקני הסדרה. בנוסף התקיים מפגש מעריצים עם כוכבי העונה השנייה לקראת סיום העונה השנייה.
ב־3 באוגוסט 2017 יצא סרט המבוסס על הסדרה ושמו "מועדון החנונים: הסרט". בסרט השתתפו כוכבי הסדרה ושחקנים נוספים כמו שירן סנדל, רוני הדר, מיכאל הנגבי, גאיה גור אריה ויובל סגל.
עלילה
העלילה מתמקדת ביותם, חנון מלידה והדמות הראשית בסדרה, המקים יחד עם חבריו מועדון בשם "מועדון החנונים". במועדון החנונים פועלים לפי ספר חוקים אותו כותב יותם בכל סוף פרק. בסדרה בני האדם משתייכים למעמדות שונים: בריונים, חנונים ומקובלים. המקובלים והחנונים חווים יחד אהבות, מזימות, אכזבות, בלגנים ודברים אחרים. בנוסף כל פרק נקרא על שם החוק שבעקבותיו תתבסס חלק מן העלילה (בדרך כלל העלילה הראשית).
הסרט
ב-3 באוגוסט 2017 יצא סרט המבוסס על הסדרה, "מועדון החנונים: הסרט". בסרט ארבעת החנונים: דנה, יותם, צחי ושוסטק מתחילים את חופשת הקיץ ובהפתעה מגלים שהזמינו אותם למסיבת קיץ של מקובלים, כשהמסיבה מתחילה כולם מגלים שיהלום שהוצב בבית נגנב.
המפלגה הנוצרית-דמוקרטית (פלמים)
המפלגה הנוצרית-דמוקרטית (בהולנדית: Christen-Democratisch en Vlaams) היא מפלגה שמרנית בפלנדריה, בלגיה.
לאורך ההיסטוריה המפלגה הייתה הגדולה והדומיננטית ביותר בפלנדריה, עד פריצתה של הברית הפלמית החדשה בשנת 2010. ה-SDV השתתפה ברוב ממשלות בלגיה, ויצאו ממנה ראשי ממשלה ושרים רבים. היא לרוב מאוד דומיננטית בשלטון המוניציפלי. מבחינה בינלאומית, ה-SDV היא חלק ממפלגת העם האירופית.
היסטוריה
ההיסטוריה הפוליטית של המפלגה מגיעה עד למאה ה-19, בקיומן של מפלגות דתיות שמרניות. הפלטפורמה הנוכחית הוקמה בשנת 1968. מאז ועד שנת 1999, המפלגה הייתה כמעט תמיד בשלטון, למעט בשנים 1954-1958. בשנת 2004 המפלגה החלה להתחזק שוב ובשנת 2008 שבה לשלטון. הממשלה נפלה בשנת 2010 כתוצאה מסכסוכים קואליציוניים. הבחירות באותה השנה גרמו לאובדן כוח משמעותי מאוד עבור המפלגה. בשנת 2012 המפלגה ניצחה והתחזקה מאוד ברשויות המקומיות.
שיא כוחה של המפלגה היה בשנת 1995, כאשר השיגה 26% מקולות הבוחרים בבחירות לבית הנבחרים הארצי.
אליפות אירופה בכדורסל נשים 1983
ברית המועצות ניצחה באליפות בפעם ה-17 בתולדותיה ובפעם ה-13 ברציפות. במהלך האליפות נבחרת ברית המועצות השיגה את הניצחון ה-100 ברציפות שלה באליפויות אירופה.
מתכונת האליפות
בתחרות השתתפו 12 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.
משחקי הגמר
משחק הגמר
משחק על המקום השלישי
נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו בהשתתפות 4 קבוצות. הנבחרת לא העפילה.
טטיאנה מזרסקי
טטיאנה (טניה) מזרסקי (ברוסית: Татьяна (Таня) Мазарская; נולדה ב-8 בספטמבר 1976) היא פוליטיקאית המכהנת כחברת הכנסת מטעם סיעת יש עתיד. קודם לכן הייתה ממלאת-מקום ראש עיריית כרמיאל.
ביוגרפיה
מזרסקי נולדה בברית המועצות ועלתה לישראל לבדה בגיל 17 במסגרת עליית הנוער בשנת 1993. הוריה עלו לישראל כחמש שנים לאחר מכן – בשנת 1998.
בוגרת תואר ראשון ושני בהיסטוריה של עם ישראל מאוניברסיטת חיפה.
מאז 2003 גרה בכרמיאל. בשנים 2004–2008 ריכזה תוכניות בסוכנות היהודית, וב־2009 עברה להדריך במכון ללימודי יהדות. ב־2012 החלה לנהל את סניף לאומית שירותי בריאות בעיר כרמיאל עד שנת 2018, אז התמודדה כמספר 2 ברשימתו של משה קונינסקי "רק כרמיאל". קונינסקי נבחר לראשות העיר, ורשימתו זכתה בחמישה מושבים במועצת העיר. בעקבות זאת נבחרה מזרסקי למועצה וכיהנה כממלאת מקום ראש העיר וסגניתו. מזרסקי החזיקה בתיקי החינוך הפורמלי והבלתי-פורמלי, הנוער, קליטת תושבים חדשים ושירות לתושב.
בשלוש מערכות הבחירות בהן התמודדה מפלגת יש עתיד במסגרת רשימת כחול לבן (2019–2020), שובצה מזרסקי מטעם המפלגה במקומות סמליים - 80, 74 ולבסוף 69 (הרשימה זכתה בתחילה ב-35 מנדטים, ובפעמים הבאות ב-33). בבחירות לכנסת העשרים וארבע הוצבה במקום ה־18 של רשימת יש עתיד, שזכתה ב-17 מנדטים. עם זאת, לאחר כניסתה של יש עתיד לממשלת ישראל השלושים ושש והפסקת חברותו בכנסת של יואל רזבוזוב במסגרת החוק הנורווגי, היא החלה לכהן כחברת הכנסת העשרים וארבע.
לקראת הבחירות לכנסת העשרים וחמש הוצבה במקום ה-19 ברשימת יש עתיד לכנסת העשרים וחמש, המפלגה זכתה ב-24 מנדטים ומזרסקי נבחרה לכהן כחברת כנסת בשנית.
משפט קניג (תורת הקבוצות)
משפט קניג (נקרא גם אי-שוויון קניג) הוא משפט מתמטי בתורת הקבוצות. משפט קניג מניח את אקסיומת הבחירה, ולמעשה שקול לה. המשפט הוכח על ידי המתמטיקאי ההונגרי-יהודי דיולה קניג (Kőnig Gyula) המשפט מהווה הכללה של משפט קנטור.
טטיאנה מזרסקי
חיים אישיים
גרושה ואם לבן.
משפט קניג (תורת הקבוצות)
נוסח המשפט: לכל קבוצה I, אם לכל i \in I נתונות זוג עוצמות \kappa_i ו-\mu_i, כך שמתקיים, אז:
אגף שמאל של המשפט סכום העוצמות \kappa_i, ואילו אגף ימין הוא מכפלת העוצמות \mu_i. אי-השוויון הוא טריוויאלי כאשר העוצמות והקבוצה סופיים, אבל כלל אינו ברור מאליו למקרים אינסופיים. אם למשל תוחלף המכפלה באגף ימין בסכום, עשוי להתקיים שוויון (שאינו נכון כלל במקרה הסופי).
אם לכל i \in I בוחרים ו-\mu_i = 2, אז ממשפט קניג נקבל: למעשה, ממשפט קניג נובעת תוצאה חזקה יותר: ניתן להוכיח זאת על ידי הבחירה הבאה (בסימונים של תחילת הערך):
הוכחה
תהי פונקציה, ונניח כי, לכל i. נראה כי הפונקציה הזו איננה על.
נטען כי האיבר לא נמצא בתמונת f, ובכך נסיים את ההוכחה. אחרת, היה לו מקור,. אבל אז, הקואורדינטה ה-i של c, הייתה נמצאת בתמונה של fi, וזו סתירה לצורה בה בחרנו את c.
השימוש באקסיומת הבחירה נעשה בשלב האחרון, בו טענו כי c קיים (או באופן שקול, כאשר בחרנו לכל i את ci). ללא אקסיומת הבחירה קיים אוסף של קבוצות לא ריקות שמכפלתו ריקה. אוסף זה יסתור את משפט קניג באופן טריוויאלי.
ביל פייגרברייק
ויליאם "ביל" פייגרברייק (באנגלית: William "Bill" Fagerbakke; נולד ב-4 באוקטובר 1957) הוא שחקן אמריקאי, הידוע בעיקר בשל דיבוב דמותו של פטריק סטאר בסדרת האנימציה "בובספוג מכנסמרובע". פייגרברייק גילם את מייקל "דובר" דיבינסקי בסיטקום "Coach", והופיע ב-12 פרקים של הסיטקום "איך פגשתי את אמא", בתור אביו של מרשל אריקסון, מרווין.
ביוגרפיה
פייגרברייק נולד ב-4 באוקטובר 1957, בפונטנה, קליפורניה, ועבר לרופרט, איידהו, בצעירותו. בשנת 1975 הוא סיים את לימודיו בבית הספר התיכון מיניקו שברופרט.
על אף שהוצעו לו מספר מלגות לפוטבול בקולג', הוא החליט להישאר במדינה ולמד באוניברסיטת איידהו שבמוסקו. פיירברייק היה שחקן קו הגנתי בקבוצת הפוטבול "הוונדלים" של אוניברסיטת איידהו. ב-1977 תכנן המאמן הראשי אד טרוקסל להעביר אותו לקו ההתקפה, אך פייגרברייק נפצע בברך ובכך סיים את הקריירה הספורטיבית שלו, ועבר להתמקד בתיאטרון.
תפקידו הראשון של פייגרברייק בתיאטרון היה בהפקת המחזמר "Godspell" בקמפוס. הוא היה חבר באחוות דלתא טאו דלתא וקיבל את התואר הראשון שלו ב-1981, תוצאה של "שנתיים של כדורגל וארבע שנות לימוד", לדבריו. מאוחר יותר, החל ללמוד לתארים מתקדמים באוניברסיטה המתודיסטית הדרומית שבדאלאס, טקסס.
קריירה
פייגרברייק הופיע בטלוויזיה בתפקידים כמו עוזר המאמן "דובר" דיבינסקי בסיטקום "המאמן" ובסרטים, בהם סרט הקומדיה "Funny Farm". ב-1994, הוא שיחק את טום קאלן במיני-סדרה "העמדה". ב-1999, השתתף פייגרברייק בסדרה המקורית של HBO "אוז", בתפקיד השוטר קארל מצגר. מאז 1999, מדבב פייגרברייק את פטריק סטאר בתוכנית הטלוויזיה בובספוג מכנסמרובע בערוץ ניקלודיאון.
ב-2007, הוא הופיע בסדרה "גיבורים" בתור סטיב גוסטבסון בפרקים "Run" ו-"Unexpected". ב-2009, הוא שיחק בסרט "הגוף של ג'ניפר". בנוס, הוא שיחק את דמותו של מרווין אריקסון בסיטקום "איך פגשתי את אמא". בשנת 2012, הוא הופיע בסדרת הטלוויזיה "העשב של השכן".
חיים אישיים
פייגרברייק נישא לשחקנית קתרין מקלנהאן ב-1989, ולהם שתי בנות. בספטמבר 2012, הוא הגיש בקשה לפרידה ממקלנהאן, תוך ציון חילוקי דעות בלתי ניתנים לגישור.
דראפט ה-NBA 2006
במקומות ה-44 וה-53 בדראפט נבחרו ליאור אליהו ויותם הלפרין, שלבסוף לא שחקו ב-NBA. בעקבות הוריקן קתרינה שפגע משמעותית באזור ניו אורלינס, הקבוצה ניו אורלינס הורנטס (שבהמשך שינתה את שמה לניו אורלינס פליקנס) בחרה תחת השם ניו אורלינס/אוקלהומה סיטי הורנטס.
בסיבוב הראשון של הדראפט נבחרו 4 שחקנים מאוניברסיטת קונטיקט (רודי גיי, הילטון ארמסטרונג, מרכוס ויליאמס וג'וש בון), ובכך השוותה קונטיקט את השיא של אוניברסיטת דיוק מ-1999 ושל אוניברסיטת קרוליינה הצפונית מ-2005. יחד עם דנהאם בראון שנבחר בסיבוב השני, הפכה קונטיקט לאוניברסיטה ממנה נבחרו הכי הרבה שחקנים בדראפט של שני סיבובים (החל משנת 1989), והשנייה בכל הזמנים, אחרי UNLV שממנה נבחרו 6 שחקנים בדראפט של 1977 בו התקיימו 8 סיבובים.
שחקנים בולטים אחרים שנבחרו בדראפט 2006 כוללים את למרכוס אולדרידג' (בחירה שנייה), ראז'ון רונדו (21), קייל לאורי (24), פול מילסאפ (47).
בסך הכול שיחקו ב-NBA 52 מתוך 60 הנבחרים, ומלבדם שיחקו בליגה 16 מועמדים שלא נבחרו בדראפט 2006.
שחקני NBA שלא נבחרו
השחקנים שלהלן לא נבחרו בדראפט 2006, אך שיחקו ב-NBA:
מחלף חוף השרון
מחלף חוף השרון יקום-געש הוא מחלף המחבר את יישובי חוף השרון עם כביש 2.
בשנת 2017 ובתום יותר משלוש שנים של עבודות תשתית במסגרת פרויקט תת"ל 15 (תוכנית תשתיות לאומיות מספר 15) וחיבור ככביש 531 לכביש 2 - נחנך במהלך חודש אפריל 2017 מפרידן תחתי (מנהרה) בין היישובים יקום וגעש במתכונת דו-סטרית ובצרוף מעגלי תנועה חדשים בכל צד של המנהרה החדשה. המפרידן החדש מאפשר תנועה דו סטרית בין צידיו השונים של כביש 2 (כביש החוף) ותורם לחיבור יישובי המועצה האזורית חוף השרון בכלל ובהנגשת הדרכים לקיבוץ יקום בפרט.
פוג'יטסו
Fujitsu (יפנית: 富士通株式会社 Fujitsū Kabushikigaisha, פוג'יטסו) היא חברה טכנולוגיה יפנית רב-לאומית. פוג'יטסו מייצרת מגוון רחב של מוצרים בתחומי המחשוב האישי, מחשוב לחברות ועסקים, מיינפריים, שרתים, אחסון נתונים, טלקומוניקציה, מיקרואלקטרוניקה, ואף מיזוג אוויר. החברה מעסיקה כ-155 אלף עובדים ברחבי העולם, ומוצריה נמכרים בלמעלה מ-100 מדינות. היא מהווה את החברה החמישית בגודלה בעולם בתחום שירותי ה-IT, ומחזיקה בכ-78,000 פטנטים שונים.
פוג'יטסו נסחרת בבורסה לניירות ערך בטוקיו ונכללת במדדים Nikkei 225 ו-TOPIX.
היסטוריה
פוג'יטסו נוסדה ב-20 ביוני 1935. בשנת 1954 ייצרה פוג'יטסו את המחשב הראשון ביפן.
בשנת 1990 רכשה פוג'יטסו את חברת International Computers Limited הבריטית בכ-1.29 מיליארד דולר, אשר הפכה בשנת 2002 לחטיבת שירותי ה-IT של החברה. בשנת 1992 הציגה פוג'יטסו את צג פלזמה צבעוני בגודל 21 אינץ' שהיה הראשון מסוגו בעולם. בשנת 1993 חברה פוג'יטסו ל-AMD ו-Spansion במטרה לייצר זיכרון הבזק. ביוני 1999 מיזגו סימנס ופוג'יטסו את חטיבות המחשוב שלהם באירופה לכדי Fujitsu Siemens Computers, אשר הפך ליצרנית המחשבים החמישית בגודלה בעולם.
בשנת 2009 מכרה פוג'יטסו את חטיבת הדיסקים הקשיחים שלה לטושיבה, קנתה מסימנס את חלקה ב-Fujitsu Siemens Computers בעלות של כ-450 מיליון אירו, ושינתה את שמה ל-Fujitsu Technology Solutions.
שולחן לשישה
שולחן לשישה היא סדרת דרמה ישראלית ששודרה בשנת 2013 בערוץ 10. את הסדרה כתבה גלילה רון פדר-עמית ומככבים בה נתן דטנר, יובל שרף, אלי קרן-אסף, גיא סלניק ואחרים. זוהי סדרת ספין אוף על דמותו של "דוביק דגן" מהסדרה "משפחה וחצי" ששודרה בעבר בטלוויזיה החינוכית הישראלית.
עלילה
עלילת הסדרה עוסקת בדוביק דגן (נתן דטנר), גבר בגיל העמידה שילדיו עזבו את הבית ואשתו חיה בנפרד ממנו, המאכלס בביתו בני נוער שהתנתקו ממשפחותיהם וגרים ברחוב. בכל פרק מסופר על חייהם של ששת הנערים שהתקבצו לבית, ועל בעיותיהם השונות.
Stay Stay Stay
Stay Stay Stay (בעברית: הישאר הישאר הישאר) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red. השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס.
השיר הגיע למקום ה-28 במצעד השירים הדיגיטליים.
רקע וכתיבה
השיר נכתב על ידי טיילור סוויפט והופק על ידה ביחד עם המפיק המוזיקלי נייתן צ'פמן. היא הצהירה כי:
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.
(בעברית: הישאר הישאר הישאר (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Stay Stay Stay" משנת 2012, היא הרצועה התשיעית מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "" כולל את אותן המילים, ההפקה והמכשור של "Stay Stay Stay" המקורי.
הודא זוע'בי
'''הודא י. זוע'בי (בערבית: هدى الزغبي; באנגלית: Huda Zoghbi''', נולדה ב-1954) היא רופאה וחוקרת לבנונית-אמריקאית בתחום הנוירולוגיה, חברה באקדמיה הלאומית למדעים בארצות הברית, ומנהלת את המכון למחקר נוירולוגי בבית החולים לילדים בטקסס. זוע'בי היא חלוצה בחקר מחלות נוירולוגיות, ועומדת מאחורי גילוי הגנים האחראיים לתסמונת רט ולאטקסיה ספינוצרבלרית מסוג 1. תגליותיה תרמו להבנת מחלות נוירוגדנרטיביות (עצביות-ניווניות) רבות.
קורות חיים והשכלה
זוע'בי נולדה בשם '''הודא י. אלהיברי''' בשנת 1954 בביירות, בירת לבנון, לאב יצרן שמן זית ואם עקרת בית. אמה דחפה אותה ללמוד רפואה, כדי שיהיה לה מקצוע אשר יספק לה ביטחון ועצמאות, דבר שהיא האמינה שיהיה הכרחי עבורה כאישה במזרח התיכון.
זוע'בי החלה ללמוד ביולוגיה באוניברסיטה האמריקנית בביירות בשנת 1973, ובשנת 1975, החלה ללמוד בפקולטה לרפואה שבאוניברסיטה.
באותה השנה, פרצה מלחמת האזרחים בלבנון, ומעבר מן הבית אל האוניברסיטה היה מסוכן במיוחד. הדבר לא עמד בדרכם של זוע'בי וחבריה לכיתה, שהיו נחושים לסיים את שנת הלימודים, והם העבירו את השנה כשהם גרים במרתפי האוניברסיטה.
זוע'בי למדה ב בנאשוויל, שם סיימה את ההכשרה הרפואית וקיבלה את תואר הדוקטור לרפואה בשנת 1979.
באותה השנה, זוע'בי החלה להתמחות ברפואת ילדים ב, ובשנת 1982 החלה להתמחות בנוירולוגיה. היא סיימה את ההתמחות בשנת 1985 והחלה בעבודת מחקר בגנטיקה מולקולרית.
בשנת 1988, הקימה את המעבדה שלה בביילור קולג' לרפואה, שם היא חוקרת עד היום.
כיום זוע'בי נשואה לוויליאם זוע'בי, אותו הכירה עוד מלימודיה באוניברסיטה האמריקנית בביירות, ולהם שני ילדים, ראולה ואנתוני.
ההשראה למחקר
בשנת 1983, במהלך הכשרתה כרופאת ילדים נוירולוגית, זוע'בי קראה מאמר על תסמונת רט ונתקלה בילדות הלוקות בתסמונת זו בבית החולים לילדים שבו התמחתה. היא הייתה מתוסכלת מהעובדה שהיא לא יכלה לספק מענה רפואי עבורן, מאחר שהמחלה הייתה ידועה מעט מאוד למדע. היא החליטה לפנות לעיסוק במחקר במטרה להגדיל את הידע על התסמונת ולמצוא את הגורם הגנטי שלה, וכך לספק מענה רפואי עבור המטופלים.
פעילותה ותרומתה המדעית
בשנת 1993, זוע'בי וצוות המעבדה שלה גילו את הגן המעורב באטקסיה ספינוצרבלרית מסוג 1, והבינו את המנגנון העומד מאחורי המחלה. גילוי זה מאפשר לחוקרים לחפש תרופות שיוכלו לטפל במחלה, ותורם להבנה של מחלות דומות, נפוצות יותר, ביניהן מחלת האלצהיימר ומחלת הפרקינסון.
בשנת 1999, זוע'בי וצוות המעבדה שלה גילו והבינו את תפקידו המשמעותי של הגן, שמוטציה בו גורמת לתסמונת רט, ולבעיות מוחיות רבות אחרות, ביניהן אוטיזם.
כמו כן, המעבדה של זוע'בי עומדת מאחורי גילוי הגן Math1, החיוני לתפקודים רבים במוח.
בימים אלו, המעבדה של זוע'בי עוסקת בין היתר במציאת דרכים לרפא או לעכב את התפתחות המחלות הללו.
פרסים
זוע'בי זכתה בפרסים רבים, ביניהם:
לקריאה נוספת
* Women Pioneers in Texas Medicine מאת Elizabeth Silverthorne, עמודים 188–193 (ISBN 978-0-89096-789-8)
Never Forget You (שיר של מריה קארי)
Never Forget You (בעברית: לעולם לא אשכח אותך) הוא שיר של הזמרת מריה קארי מתוך אלבומה השלישי Music Box. השיר לא יצא כסינגל עצמאי מהאלבום אלא בתור בי-סייד של השיר "Without You" אשר יצא כסינגל השלישי מהאלבום ב-22 בפברואר 1994.
השיר הגיע למקום השלישי במצעד הבילבורד הוט 100.
כתיבה
השיר נכתב על ידי קארי עצמה וזמר ה-R&B בייבי פייס והופק גם על ידי השניים ביחד עם דארלי סימונס. מבחינה לירית בשיר קארי מדברת על כך שלמרות שנפרדה מבן זוגה היא לעולם לא תשכח אותו. לשיר לא יצא קליפ רשמי מה שהפך אותו לסינגל הראשון בקריירה שלה שלא קיבל קליפ באותה תקופה.
ביקורות
דייוויד בראון מ-Entertainment Weekly כתב על השיר: "בלדה חסרת טעם אשר מבזבת את הכישרון של מפיק ה-R&B בייבי פייס".
הצלחה מסחרית ובמצעדים
באותה תקופה בה השיר יצא בילבורד אסרו על הכנסת שירים שיוצאים כבי-סייד למצעד ולכן השיר לא נכנס למצעד הבילבורד הרשמי של ארצות הברית. בארצות הברית השיר הוגדר ביחד עם השיר "Without You" תחת השם "Without You" / "Never Forget You" ולכן בארצות הברית השיר קיבל מעמד זהב בעקבות המכירות של "Without You". שני השירים יחדיו שוחררו רק בארצות הברית ולכן השיר לא הצליח להתברג לא להימכר במדינות אחרות בעולם.
ברונסון רכשטיינר
ברונסון רכשטיינר (באנגלית: Bronson Rechsteiner; נולד ב-24 באוקטובר 1997) הידוע יותר בשם הבמה שלו, ברון ברייקר הוא שחקן פוטבול לשעבר ומתאבק אמריקאי, המופיע בארגון ההיאבקות WWE, בתוכנית NXT.
קריירת פוטבול
באפריל 2020, רכשטיינר הוחתם בקבוצת הפוטבול, בולטימור רייבנס בעמדת הפול בק. לעומת זאת, הוא שוחרר מחוזהו בחודש אוגוסט של אותה השנה.
קריירה מוקדמת (2020–2021)
רכשטיינר ערך את הופעת הבכורה שלו בזירה ב-8 באוקטובר 2020 באירוע WrestleJam 8, ששווק על ידי ארגון ההיאבקות AWF/WOW, ובו הוא ניצח את ג'יימי הול.
WWE (2021–היום)
בפברואר 2021, ארגון ההיאבקות ה-WWE החתים את רכשטיינר על חוזה. מאוחר יותר באותו החודש, הוא נשלח למתחם האימונים של ה-WWE Performance Center. באירוע רסלמניה באקלאש, שנערך ב-16 במאי 2021, רכשטיינר גילם את אחת מדמויות ה"זומבים" בקרב חוטבי העצים בין דמיאן פריסט ללמיז. קרב הבכורה שלו ב-WWE הגיע ב-14 בספטמבר בפרק של התוכנית NXT, כשהופיע תחת שם הבמה ברון ברייקר וניצח את אל. איי. נייט. מאוחר יותר באותו הערב, הוא נקלע לקרב מבטים עם אלוף ה-NXT הטרי, תומאסו צ'אמפה. שבוע לאחר מכן בתוכנית, הוא וצ'אמפה ניצחו בקרב זוגות את פיט דאן ורידג' הולנד, זאת לאחר שברייקר הצמיד את הולנד לניצחון. ב-19 באוקטובר בפרק של התוכנית NXT 2.0, ברייקר וצ'אמפה ניצחו בקרב זוגות את Grizzled Young Veterans (ג'יימס דרייק וזאק גיבסון). בפרק הספיישל NXT Halloween Havoc, שנערך ב-26 באוקטובר, ברייקר כשל בניסיונו לזכות באליפות ה-NXT לאחר שהפסיד לתומאסו צ'אמפה. ב-30 בנובמבר בפרק של התוכנית NXT 2.0, ברייקר ניצח את ג'וני גרגאנו בקרב סולם אשר קבע מי מהקבוצות תקבלנה את היתרון לקרב ה-WarGames, שיתקיים באירוע NXT WarGames. באירוע זה, שנערך ב-5 בדצמבר, ברייקר היה חלק מקבוצת 2.0 (לצד כרמלו הייס, גרייסון וולר וטוני דיאנג'לו) כשביחד הם ניצחו את קבוצת שחור & זהב (ג'וני גרגאנו, אל. איי. נייט, פיט דאן ותומאסו צ'אמפה) במסגרת קרב ה-WarGames המסורתי. ב-14 בדצמבר בפרק של התוכנית NXT 2.0, ברייקר גבר על אלוף ה-NXT במשקל קל, רודריק סטרונג בקרב שאינו היה על חגורת האליפות של האחרון. בפרק הספיישל NXT New Year's Evil, שנערך ב-4 בינואר 2022, ברייקר גבר על תומאסו צ'אמפה והפך לאלוף ה-NXT החדש. ב-1 בפברואר בפרק של התוכנית NXT 2.0, ברייקר וצ'אמפה שיתפו פעולה ביניהם, כאשר ניצחו את לגאדו דל פנטסמה (חואקין ויילד וראול מנדוזה). בפרק הספיישל Vengeance Day, שנערך ב-15 בפברואר, ברייקר שמר על התואר מול מנהיג קבוצת לגאדו דל פנטסמה, סנטוס אסקובר. ב-1 במרץ בפרק של התוכנית NXT 2.0, ברייקר שילב כוחות ביחד עם האלוף לשעבר, תומאסו צ'אמפה כאשר ביחד הם גברו על דולף זיגלר ורוברט רוד. בפרק הספיישל Roadblock של התוכנית NXT 2.0, שנערך ב-8 במרץ, ברייקר הפסיד את התואר לדולף זיגלר בקרב משולש אשר כלל בנוסף את תומאסו צ'אמפה, זאת לאחר שזיגלר הצמיד לניצחון את צ'אמפה; הפסד זה קטע תקופת כהונה של 63 ימים מצידו של ברייקר. ב-22 במרץ, ברייקר ניצח את רוברט רוד. באירוע NXT Stand & Deliver, שנערך ב-2 באפריל, ברייקר כשל בניסיונו להשיב אליו את התואר לאחר שהפסיד בקרב החוזר לזיגלר. יומיים לאחר מכן בפרק של התוכנית Raw, ברייקר השיב לעצמו את חגורת האליפות לאחר שניצח את זיגלר. הוא הגן על תוארו בהצלחה מול גונתר יממה לאחר מכן בפרק של התוכנית NXT 2.0. בפרק הספיישל 'Spring Breakin, שנערך ב-3 במאי, ברייקר שמר על תוארו מול ג'ו גייסי. באירוע Worlds Collide, שנערך ב-4 בספטמבר, ברייקר ניצח את טיילר בייט בקרב אשר איחד את אליפות ה-NXT ואת אליפות בריטניה של NXT. ב-15 בנובמבר, ברייקר שמר על תוארו לאחר ניצחון על ון וגנר. ב-21 בפברואר 2022, הוא הגן בהצלחה על תוארו מול ג'ינדר מהאל.
חיים אישיים
ברונסון הוא בנו של ריק סטיינר ואחיינו של סקוט סטיינר.
דה סוטו פיירפליט
דה סוטו פיירפליט (באנגלית : DeSoto Fireflite) היא מכונית סלון שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1960–1955 בארצות הברית
חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.
חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.
Suck It And See
Suck It And See הוא אלבום האולפן הרביעי של להקת האינדי רוק הבריטית ארקטיק מאנקיז. האלבום יצא לאור בארצות הברית ב-6 ביוני 2011, ובבריטניה ב-7 לאותו החודש. את האלבום הפיקו הארקטיק מאנקיז בשיתוף עם ג'יימס פורד (שהפיק ביחד עם סולן הלהקה, אלכס טרנר, את פרויקט הצד שלו "The Last Shadow Puppets"). וידאו קליפ לשיר "Brick By Brick" מתוך האלבום, יצא מעט לפני הפרסום על פרטי האלבום החדש בתאריך ה-10 במרץ אותה שנה, למרות הודעתו של מאט הלדרס, מתופף הלהקה, כי זהו לא הולך להיות סינגל ראשי מהאלבום.
ב-30 במרץ נחשף כי יצאו לשוק 3,000 עותקי ויניל של השיר "Don't Sit Down 'Cause I've Moved Your Chair", וביום למחרת אושר באתר הלהקה כי השיר יהיה סינגל ראשי מתוך האלבום החדש, ויימכר מ-30 במאי בנוסף לשני בי-סיידים "The Blond-O-Sonic Shimmer Trap" ו-"I.D.S.T.".
ב-15 באוגוסט אותה שנה יצא הסינגל השני מתוך האלבום, "The Hellcat Spangled Shalalala", עם בי-סייד אחד הנקרא "Little Illusion Machine (Wirral Riddler)", שהוכר למיילס קיין ול"Death Ramps", שם במה שהלהקה אימצה לעצמה מתוך בי-סייד שהוציאו לשיר "Teddy Picker" תחת אותו השם.
ב-31 באוקטובר יצא הסינגל השלישי מתוך האלבום, ששמו כשם האלבום, וב-23 בינואר 2012 יצא הסינגל הרביעי והאחרון מהאלבום, "Black Treacle".
הקלטת האלבום והפקתו
תוכן האלבום כולו נכתב על ידי סולן הלהקה בשנת 2010, והוקלט ברובו בהקלטות חיות של הלהקה בחודשים ינואר-פברואר 2011, תוך ניסיון שלא לחזור על האופי הכבד יותר שנכח באלבומם הקודם Humbug.
גוד אחית
גוד אחית (קיצור של גוד אחית מחיצתא; בעברית: משוך והורד את המחיצה) הוא הלכה למשה מסיני הנוגעת לדיני מחיצות, ומשמעות ההלכה היא שישנם מקרים בהם ישנה רק חלק קטן מהמחיצה הנצרכת, כגון קורה תלויה או קצה גג, ואנו רואים כאילו הם נמשכים עד לקרקע ומשלימים תחתיהם מחיצה, ועל ידי זה נחשב כמוקף מחיצה, כגון בהלכות עירובין ושבת.
אטימולוגיה
לדעת רוב הפרשנים המילה גוד משמעותה משוך בארמית. ברבינו חנננאל מביא פירוש נוסף לפיו המילה גוד היא מלשון 'חתוך':.
ביאור המילה אחית, פירושה 'להוריד'. המושג ההופכי בתלמוד הוא 'גוד אסיק' - שמשמעותו 'משוך ועלה'.
הגדרת הדין ומקורו
דין גוד אחית נאמר במחיצה שהיא גבוהה מהקרקע, ועל ידי דין גוד אחית אנו מושכים את המחיצה מלמעלה למטה עד הקרקע. מקור הדין נאמר במסכת שבת לעניין עמוד שנמצא ברשות הרבים והוא גבוה עשרה טפחים, ובראשו ישנו שטו של ארבעה טפחים על ארבעה טפחים, אבל העמוד מתקצר והולך למטה, וממילא אין בתחתיתו ארבעה על ארבעה, בכל זאת דינו כרשות היחיד לעניין שבת, כאילו היה גם למטה בעיקרו ארבעה על ארבעה מדין גוד אחית מחיצה שאנו רואים כאילו העמוד נמשך מכל צד עד הקרקע, וכאילו העמוד כולו בגודל שווה.
לדעת רבי יוסי במשנה מועיל דין גוד אחית להכשיר סוכה שדפנותיה מסתיימים מעל הקרקע אפילו יותר מג' טפחים (ואין בהם דין לבוד), טעם ההכשר הוא מדין 'גוד אחית'':בתלמוד נאמר בטעם חכמים הפסולים מחיצה תלויה, מפני "שהגדיין בוקעין בה". לדעת רש"י כיוון שהגדיים בוקעין בה אי אפשר לומר גוד אחית. לדעת המאירי בקיעת הגדיים מבטלת את המחיצה, כאילו היא אינה.
לדעת התלמוד אף רבי יוסי לא הכשיר מחיצה תלויה אלא לעניין הלכות סוכה, שהיא מצווה עשה ולא לעניין הלכות שבת שהם חיוב סקילה.
דינים מקבילים
בתלמוד מובאים דינים נוספים הפועלים על פי העיקרון של 'גוד אחית':
פי תקרה יורד וסותם
דין דומה הוא הכלל פי תקרה יורד וסותם, והוא עוסק בבית מקורה שנפלו כתליו החיצונים והתקרה עומדת, רואים כאילו מחיצות יורדות מהגג והבית נחשב לרשות היחיד, אף שכתליו פרוצים ברוחב גדול, היות שרואים כאילו הפירצה היא פתח.
דוגמה נוספת היא בית שהתמוטטה חצי מתקרתו, שרואים את התקרה כאילו היא יורדת עד למטה ומבדילה בין החלקים, כך שניתן לזרוע בשני החלקים שני מיני צמחים שיש להרחיק ביניהם בגלל שהם כלאים זה בזה.
במקרה של תקרה, שאין לה מחיצות כלל, ואנו דנים את 'פי התיקרה' (=חודה של התקרה) כאילו היא תחילתה של מחיצה שאותה אנו מושכים למטה. דין זה שונה בפרטיו מגוד אחית, ראשית הוא נאמר בתנאי שנפרצו כתלים שאינם אחד כנגד השני, וכן שיש צורך שהתקרה תהיה בשטח של לפחות ד' על ד' טפחים וכן בתנאי שהתקרה שטוחה ולא משופעת. כמו כן אם הבית נפרץ באחת מזויותיו ולא בכתליו - אין אומרים 'פי תקרה יורד וסותם', שאין פתח בקרן זווית.
לדעת רבים מהראשונים, דין זה של פי תקרה הוא תולדה של הכלל 'גוד אחית'.
חביט רמי
דין נוסף המקביל לכלל של גוד אחית הוא ההלכה 'חבוט רמי' (=הכה והשלך) שנאמר במקרה של קורה העומדת למעלה, שעל פי כלל זה אנו רואים כאילו הקורה נתונה למטה. מכוח כלל זה אנו מכשירים סוכה שהחלק מהסכך עומד רחוק יותר משלושה טפחים מחלקו האחר.
דין זה נאמר בתלמוד לגבי באר מים שנמצאת בין שתי חצרות שלא עירבו ביניהם עירוב חצירות, שניתן לשאוב ממנה מים על ידי הצבת קורה מעל הבאר, מאחר שרואים כאילו היא מחלקת את הבאר בין שתי החצרות וכל חצר שואבת מים מהצד שלה.
פארק השלום בהירושימה
פארק השלום בהירושימה (ביפנית: 広島平和記念公園) הוא פארק זיכרון בלב העיר הירושימה, יפן. הוא מוקדש למורשת של הירושימה כעיר הראשונה בעולם שסבלה מהתקפה גרעינית, וכן להנצחת זכרם של הנפגעים הישירים והעקיפים של הפצצה (כ-140,000 בני אדם).
הפארק ממוקם היכן שהתקיים בעבר רובע המסחר והמגורים השוקק של העיר. הפארק נבנה בשטח פתוח שנוצר על ידי הפיצוץ. כיום בפארק מספר של אנדרטאות, מונומנטים, מוזיאונים ואולמי הרצאות אשר מושכים יחדיו למעלה ממיליון מבקרים בשנה.
בפארק נערך גם טקס הזיכרון והשלום השנתי, ב-6 באוגוסט (יום ההפצצה), אשר נערך בחסות עיריית הירושימה. מטרת הפארק היא לא רק להנציח את הקורבנות, אלא גם ליצור זיכרון של זוועות הנשק הגרעיני, ולתמוך בשלום עולמי.
הכיפה האטומית
אנדרטת השלום בהירושימה המכונה לרוב גם "הכיפה האטומית" או "כיפת הפצצה" היא אתר מורשת עולמית מאז שנת 1996. הבניין שהפך לאנדרטה תוכנן במקור על ידי האדריכל הצ'כי יאן לטסל. עבודות הבנייה החלו ב-1914 והבניין הושלם ונפתח באפריל 1915, אז החל לשמש כמרכז תערוכות וכנסים עירוני וכונה "אולם התערוכה המסחרית של הירושימה". כשהוטלה הפצצה האטומית היא התפוצצה במרחק 150 מטרים מהבניין, 600 מטרים מעל האדמה. בניין זה היה למבנה הקרוב ביותר למוקד הפיצוץ ששרד לפחות בחלקו, וזאת בשל העובדה שהדף הפיצוץ הגיע מכיוון כמעט אנכי. שלד האגף המרכזי של המבנה נותר עומד והוא נשאר כך עד היום. ממשלת יפן החליטה לא לשפץ את הבניין אלא להפוך אותו לאנדרטה להפצצה האטומית ולסמל של תקווה לשלום בעולם ולתמיכה בהתפרקות מנשק גרעיני.
אנדרטת השלום של הילדים
אנדרטת השלום של הילדים היא פסל אשר מוקדש לזכרונם של ילדים אשר מתו כתוצאה מהפצצה ומנזקי הקרינה שלה. הפסל מתאר ילדה אשר זרועותיה מושטות ומחזיקות עגור מנייר אשר מתנשא מעליה. הפסל מבוסס על סיפורה האמיתי של סדקו ססקי (ביפנית: 佐々木禎子), נערה צעירה אשר מתה מקרינה מהפצצה. היא האמינה שאם תיצור 1,000 עגורי נייר, המחלה שלה תתרפא. עד היום הזה, אנשים (בעיקר ילדים) ברחבי העולם מקפלים עגורי נייר ושולחים אותם להירושימה, שם הם מונחים ליד הפסל. ישנה קולקציה מתחדשת באופן תמידי של עגורי נייר בסמוך לפסל. האנדרטה נחנכה ב-5 במאי 1958.
עצרת הזיכרון והשלום של הירושימה
מדי שנה ב-6 באוגוסט, יום ההפצצה, עיריית הירושימה עורכת טקס אבל על הקורבנות, ותפילה להתגשמות שלום עולמי אמיתי. הטקס נערך בשעות הבוקר, מתחיל ב־8:00, מול מצבת הזיכרון בפארק, בנוכחות אזרחים רבים, כולל משפחות הנספים. במהלך הטקס, דקת דומייה נערכת ב־8:15, שעת התפוצצות הפצצה.
הטקס נערך בנוכחות אזרחים יפנים, אורחים מכל העולם, ואישים ציבוריים בולטים דוגמת ראש עיריית הירושימה, המושל של הירושימה, ראש ממשלת יפן ומזכ"ל האו"ם, אשר השתתפותם בטקס קבועה.
זאק מקראקן
זאק מקראקן (באנגלית: Zak McKracken and the Alien Mindbenders) הוא משחק מחשב מסוגת משחקי ההרפתקאות בגוף שלישי, שיצא לאור בשנת 1988 על ידי חברת לוקאס ארטס (שנקראה בזמנו Lucasfilm Games). הוא המשחק השני שהשתמש במנוע SCUMM, לאחר אחוזת המטורפים.
המשחק פותח על ידי דוד פוקס, מת'יו אליין קיין, דוד ספנגלר ורון גילברט.
כיום ניתן לשחק במשחק על מחשבים חדישים באמצעות המנוע ScummVM.
משחקיות
המשחק הוא דו-ממדי מגוף שלישי. הממשק שלו הוא הצבע והקלק - בניגוד לממשק אחר שהיה נפוץ למשחקי ההרפתקה באותם ימים, שבו השחקן כותב בעצמו את מה שהוא רוצה שהדמות תעשה, השחקן בוחר פועל מרשימת פעלים בסרגל כלים, לוחץ על עצם כלשהו במסך והדמות עושה את שמתאר הפועל על העצם (רוב המשחקים האחרים של לוקאס ארטס מתבססים על ממשק זה). המשחק הוא השני ממשחקי לוקאס ארטס שהשתמש במנוע SCUMM, אחרי אחוזת המטורפים. במשחק שולט השחקן על ארבע הדמויות המרכזיות שבסיפור, בניגוד לאחוזת המטורפים, השחקן אינו שולט בכל הדמויות בו זמנית, אלא בדמות אחת בכל פעם בהתאם להתקדמות העלילה).
במשחק אפשר להיתקע בדרכים רבות, מאפיין של המשחקים הישנים מאת החברות לוקאס ארטס וסיירה.
עלילה
העלילה עוקבת אחר זאק, עיתונאי כושל בצהובון. אנני לאריס, מדענית עצמאית. מליסה ולסלי, שתי סטודנטיות. זאק, אנני, מליסה ולסלי מנסים להציל את העולם מפני חייזרים המעוניינים בהפחתת האינטליגנציה של בני האדם.
מסאהירו סאקוראי
מסאהירו סאקוראי (ביפנית: 桜井 政博; נולד ב-3 באוגוסט 1970) הוא במאי ומעצב משחקי וידאו יפני, הידוע בעיקר בשל יצירת זיכיונות המשחקים וקירבי. חוץ מעבודתו בזיכיונות אלו הוא ידוע גם בשל עיצוב משחק הווידאו מיטאוס ב-2005, ובימוי המשחק Kid Icarus: Uprising ב-2012. כעובד לשעבר במעבדות HAL הוא ייסד את סורה בע"מ, חברה שהוא עדיין מוביל. הוא גם בעל טור שבועי במגזין "פמיצו", ודיבב חלק מהדמויות במשחקיו.
ביוגרפיה
מסאהירו סאקוראי נולד במוסאשימוראיאמה שבטוקיו, יפן. אחת החוויות המוקדמות ביותר של סקוראי בענף משחקי הווידאו החלה כשעבד במעבדות HAL, שם יצר את הדמות קירבי בגיל 19 וביים את המשחק הראשון שלו, Kirby's Dream LandKirby's Dream Land. סקוראי עזב את HAL ב-5 באוגוסט 2003, לאחר שנמאס לו מהמשך עבודתו בפסימיות, וסיים את עבודתו בסדרת "קירבי". "היה לי קשה לראות שבכל פעם שעשיתי משחק חדש, אנשים הניחו אוטומטית שמגיע לו המשך", העיר סקוראי בריאיון למגזין Nintendo DreamNintendo Dream, שבועיים לאחר שהתפטר מ-HAL. הוא הסביר כי "גם אם יש המשך, הרבה אנשים צריכים לתת את הכל כדי לייצר משחק, אבל יש אנשים שחושבים שתהליך ההמשך קורה באופן טבעי".
זמן קצר לאחר מכן, סאקוראי החל לעבוד על פרויקט עם Q Entertainment, יחד עם טטסויה מיזוגוצ'י. שיתוף פעולה זה הוביל ל-Meteos בשנת 2005, משחק פאזל עבור הנינטנדו DS. ב-30 בספטמבר 2005 הודיע סאקוראי כי הקים חברה משלו, סורה. החברה הכריזה על שתי כותרות בפיתוח אך לא נמסר מידע עליהן. באשר לעתידה של הסדרה .Super Smash Bros, נינטנדו ונשיא המעבדה של HAL, סאטורו איווטה, הבטיחו כי איטרציה מקוונת של המשחק תגיע למסוף משחקי הווידאו של קונסולת ה-Wii במהלך מסיבת העיתונאים E3 2005 של נינטנדו.
בגיליון מס' 885 של מגזין פמיצו חשף סאקוראי כי הוא ישמש כבמאי ומעצב המשחק Super Smash Bros. Brawl עבור ה-Wii. המשחק שוחרר בשנת 2008, לאחר שאנשים שהושאלו מ-19 אולפני מפתחים שונים סייעו בפיתוחו. סאקוראי עידכן אישית מדי יום את אתר Super Smash Bros. Brawl שנקרא Smash Bros. Dojo. החל מהשנה שקדמה לשחרורו של המשחק, הוא חשף סודות ותכני משחק דרך האתר. ל-Smash Bros. Dojo היו עדכונים שוטפים מה-22 במאי 2007 עד ה-14 באפריל 2008.
ביום העדכונים האחרון שלו, נחשף כי סאקוראי סיפק את הקול עבור המלך דידידי במשחק Kirby 64: The Crystal Shards כמו גם ב-Super Smash Bros. Brawl. הוא והחברה שלו, סורה בע"מ, לצד נינטנדו, הקימו סטודיו שנקרא פרויקט סורה, שהיה 72% בבעלות נינטנדו ו -28% בבעלות סורה בע"מ. נחשף ב- E3 2010 כי סקוראי ופרויקט סורה עבדו על Kid Icarus: Uprising עבור הנינטנדו 3DS. פרויקט סורה נסגר וסיים את הפיתוח ב-30 ביוני 2012. ב-E3 2011 הודיעה נינטנדו כי סאקוראי עובד על Super Smash Bros. for Nintendo 3DS and Wii U. סאקוראי החל בפיתוח עם שחרורו של המשחק Kid Icarus: Uprising במרץ 2012.
בטור שנערך בינואר 2015 ב-Weekly Famitsu, רמז סאקוראי לאפשרות פרישה, והביע ספק שהוא יצליח להמשיך להכין משחקים אם הקריירה שלו תמשיך להיות מלחיצה כמו שהיא הייתה. בדצמבר 2015, סקוראי הצהיר שוב שהוא לא בטוח אם יהיה משחק נוסף בסדרת .Super Smash Bros, אך ב-8 במרץ 2018, Super Smash Bros. Ultimate הוכרז במהלך Nintendo Direct ושוחרר עבור הNintendo Switch בדצמבר 2018.
החוק להנהגת חופש דת בווירג'יניה
החוק להנהגת חופש דת בווירג'יניה (1786) נחקק במטרה לאפשר חופש דת לאנשים מכל הדתות - כולל יהודים, נוצרים מכל הזרמים, מוסלמים והינדים. החוק ביטל לחלוטין את מעמדה ואת סמכותה של הכנסייה האנגליקנית במדינה. החוק נוסח על ידי תומאס ג'פרסון וסיפק תשתית משפטית ורעיונית להפרדת הדת מהמדינה בארצות הברית. המסמך השפיע, וממשיך להשפיע, על עיצוב תודעת החירות הדתית של אזרחים אמריקניים. על החשיבות ההיסטורית של המסמך ניתן ללמוד מבקשתו של ג'פרסון בעניין נוסח המצבה שלו: "כאן היה קבור, תומאס ג'פרסון, מחבר הכרזת העצמאות של ארצות הברית, מנסח החוק להנהגת חופש דת בווירג'יניה ואבי אוניברסיטת וירג'יניה."
נוסח הצעת החוק להנהגת חופש דת
הצעת חוק להנהגת חופש דת, מאת תומאס ג'פרסון, 1779.
סעיף 1:
אנו יודעים היטב שדעותיהם ואמונותיהם של בני אדם אינן תלויות אך ורק ברצון העצמי, הפרטי, שלהם, אלא הן מאולצות להתאים את עצמן לראיות שהמציאות החיצונית מציגה לפני שכלם; אלוהים הכל-יכול ברא את שכל האדם חופשי; רצונו העילאי של האל הוא שהשכל יישאר חופשי, ורצונו זה מתגלה בעובדה שאי אפשר לכבול את השכל, שהוא לחלוטין אינו בר דיכוי. כל הניסיונות להשפיע על השכל האנושי באמצעות עונשים גשמיים, באמצעות הכבדות והגבלות, או באמצעות שלילת זכויות פוליטיות, כל אלה מצליחים רק להוליד הרגלים של צביעות ושל רשעות, והם מנוגדים לכוונתו של המייסד הקדוש של דתנו, שכן בהיותו אדון כל יכול על גופנו ועל שכלנו היה מסוגל, לו רצה בכך, לאנוס אותנו להאמין, אך הוא ביכר לא להפיץ את דתו בכפייה, באמצעות לחץ על גופנו ועל שכלנו, והעדיף לרומם את האמונה באמצעות השפעתה על התבונה בלבד;
מחוקקים ושליטים, חילוניים וכנסייתיים כאחד, אשמים בחילול קודש מחוצף כאשר הם תובעים לעצמם זכות לשלוט באמונתם של אחרים, בעוד הם עצמם אנשים בני-טעות ונטולי השראה שמימית, וניסיונם של שליטים אלה לכפות על אנשים אחרים את מחשבתם ואת השקפותיהם הפרטיות כאילו הן האמונה האמיתית, האחת והיחידה, הוביל בכל הזמנים לכינונן ולקיומן של דתות שקר במרבית חלקי העולם.
זה מעשה חטא ואקט של עריצות להכריח אדם לתרום מכספו להפצתן של דעות שאין הוא מאמין בהן והן מאוסות עליו; ואפילו האילוץ שמאלצים אותו לממן בכספו מורה הלכה זה או אחר בן דתו שלו, גם בו יש משום שלילת חירותו המלאה של אדם להעניק את תרומותיו דווקא לרועה רוחני על פי בחירתו, איש דת שאת מידותיו המוסריות הוא מבקש לעשות מופת לעצמו ושבאישיותו הוא מזהה כוחות שיובילו אותו עצמו אל דרך הישר; והמימון הכפוי הזה גם מסלק מן היחסים ההדדיים בין כוהני דת לצאן מרעיתם את עקרון התגמול הגשמי הישיר, תגמול המביע את שביעות רצונם של המאמינים מהתנהגותם האישית של מורי ההלכה שלהם, ועל כן הוא תמריץ נוסף לאנשי הכהונה לעמול בכל לבם ובכל מאודם למען תיקון האנושות.
הזכויות הפוליטיות שלנו, זכויות האזרח שלנו, אינן תלויות בשום פנים ואופן בהשקפותינו הדתיות, ממש כשם שאין קשר בינן לבין השקפותינו בנושאי פיזיקה וגאומטריה; לפיכך, מי שמכריז שאזרח כלשהו אינו ראוי לאמון הציבור וסוגר בפניו את ההזדמנות לכהן במשרות ציבוריות שיש עמהן סמכות או רווח, אלא אם יישבע האזרח שהוא מאמין בהשקפה דתית כלשהי או שהוא מוותר על אמונתו בהשקפה דתית אחרת, שולל מן האזרח בשרירות לב את הפריווילגיות ואת היתרונות שהם זכותו הטבעית כשם שהם זכותם הטבעית של אזרחים אחרים; ושלילת הזכויות הזו גם גורמת להשחתתם של עקרונות הדת שהיא מבקשת להפיץ, שהרי מעשה זה אינו אלא שיחוד של אנשים באמצעות כיבודים ארציים ותגמולים חומריים, ואנשים משוחדים כאלה אינם מאמינים אמיתיים אלא רק מתחזים כלפי חוץ כמי שקיבלו עליהם את עיקרי הדת הכפויה; ואף שנכון שמי שאינם עומדים בפיתוי כגון זה הם אנשים נפשעים, הרי גם מי שהניחו את הפיתיון בדרכם אינם נקיים מעוון.
השקפותיהם ודעותיהם של הבריות אינן מושא של שלטון מדיני ואין הן מצויות בתחום מרותו; זו הטעיה מסוכנת להרשות לרשויות הפוליטיות לפלוש לתחום האמנות והדעות ולהניח להן להשתמש בסמכויותיהן כדי לבלום את אימוצם או את הפצתם של עיקרי אמונה על יסוד ההנחה שעיקרים אלה עלולים לגרום נזק, ומובן שהוא ישתמש בהשקפותיו הפרטיות כאמת המידה לפסיקתו, והוא יזכה או ירשיע את רגשותיהם של אחרים על פי השאלה עד כמה הם חופפים את רגשותיו או עד כמה הם חורגים מהם. כדי לקדם את היעדים הלגיטימיים של השלטון, יש לרשויות די והותר זמן להתערב ולפעול אחרי שעיקרי אמונה מתפרצים ומתגלגלים לכדי פעולות גלויות נגד השלווה ונגד הסדר הטוב; ובסופו של דבר, לאמת יש עוצמה וגדולה משל עצמה, והיא תמיד מנצחת בכוחות עצמה;
האמת היא היריב ההולם והיעיל נגד השקפות מוטעות ונגד דעות כזב, ואין לאמת שום סיבה לחשוש מפני מאבק עם השקר, אלא אם בני אדם מתערבים ופורקים מעליה את נשקה הטבעי - ויכוח פתוח ודיון חופשי, שכן דעות שגויות מאבדות את סכנתן כאשר מניחים לאמת להתמודד איתן ולסותרן.
סעיף 2:
סעיף 3:
אנו יודעים היטב שאספה זו נבחרה בידי ציבור האזרחים למילוי יעדי חקיקה רגילים בלבד, ואין לה שום סמכות לכבול את חופש הפעולה של אסיפות שייבחרו לכהן בעתיד ושסמכויותיהן תהיינה שוות לסמכויותינו, ולכן אין שום תוקף חוקי להכרזתנו שחוק זה אינו ניתן לביטול; ובכל זאת, אנו בני חורין להכריז, ואנו אכן מכריזים, שהזכויות שהצהרנו עליהן במסמך זה כלולות במכלול הזכויות הטבעיות של המין האנושי, ואם אי פעם מעתה ואילך יחוקקו חוק אחר שיבטל חוק זה או יצמצם את תחולתו, החוק ההוא יהיה הפרה של זכות טבעית.